ANEXA la H.C.L. nr._____/__________ 
PRIVIND NORMELE PENTRU  EXECUŢIA LUCRĂRILOR TEHNICO-EDILITARE DIN MUNICIPIUL TIMIŞOARA PE DOMENIUL PUBLIC 

            ART.1  NORME PRIVIND LUCRĂRILE DE BRANŞAMENTE ŞI RACORDURI EXECUTATE PE DOMENIUL PUBLIC LA INFRASTRUCTURA TEHNICO-EDILITARĂ EXISTENTĂ ÎN ZONĂ ŞI CONSTRUCŢII NOI

a. Toate lucrările de branşamente şi racorduri executate pe domeniul public la infrastructura tehnico-edilitară existentă în zonă se vor putea executa numai după obţinerea Acordului Administratorului Drumului eliberat de Serviciul de specialitate din cadrul Directiei Generale Drumuri, Poduri, Parcaje şi Reţele de Utilităţi. Executantul lucrărilor tehnico-edilitare în municipiul Timişoara este obligat ca înaintea demarării lucrărilor să preia amplasamentul de la Primăria Municipiului Timişoara (modelele pentru Acordul Administratorului Drumului şi Procesul Verbal sunt prezentate în Anexele nr.1 şi 2 la prezentele Norme).Execuţia se face numai cu respectarea legislaţiei şi condiţiilor prevăzute de normativele tehnice de proiectare şi execuţie în vigoare în domeniul construcţiilor şi a legislaţiei specifice privind domeniul gazelor şi energiei.
         Începând cu data predării amplasamentului lucrării de către Primăria Municipiului Timişoara către constructor, până la data predării amplasamentului respectiv, constructorul răspunde pentru prejudiciile cauzate terţilor din eventualele accidente de circulaţie din zona lucrării.
         Executantul lucrărilor de săpătură înaintea începerii lucrărilor va avea obligaţia de a convoca la faţa locului toţi deţinătorii de gospodărie subterană şi va întocmi un Proces-Verbal de predare/primire a amplasamentului, pentru a evita degradarea sau distrugerea reţelelor subterane precum şi pentru a evita producerea de accidente.
         Cheltuielile aferente ce implică modificări sau devieri ale traseului drumului, sunt în sarcina celui care a solicitat lucrarea. 
Nerespectarea normei constituie contravenţie şi se sancţionează cu amendă:
2.000 – 2.500 lei
         În vederea emiterii Acordului Administratorului Drumului investitorul împreună cu executantul va întocmi o documentaţie pe care o va depune la registratura Primăriei Municipiului Timişoara şi care va conţine următoarele documente:
· Cererea completată şi semnată atât de către beneficar cât şi de executantul lucrărilor – formular tip;
· Extrasul CF;
· Acord coproprietari (dacă este cazul);
· Planul de situaţie întocmit de către un proiectant de specialitate (respectiv de apă, canalizare, gaze termice, energie electric, telefonie, etc.);	
· Profil transversal care să cuprindă poziţia reţelei propuse şi distanţa faţă de cele existente;
· Aviz tehnic de racordare;
· Aviz Unic;
· Aviz Poliţia Rutieră;
· Contract de refacere pentru lucrările care afectează carosabilul sau trotuarele (dacă este cazul);

b. Toate lucrările tehnico-edilitare de extindere reţele şi branşamente la construcţiile noi care afectează domeniul public (străzi, spaţii verzi, parcuri) se pot executa numai după obţinerea Permisului de Spargere, eliberat de Serviciul de specialitate din cadrul Directiei Generale Drumuri, Poduri, Parcaje şi Reţele de Utilităţi. Societăţile comerciale care execută lucrări tehnico-edilitare în municipiul Timişoara sunt obligate ca înaintea demarării lucrărilor să preia amplasamentul de la Primăria Municipiului Timişoara (modelele pentru Permisul de Spargere  şi Procesul Verbal sunt prezentate în Anexele nr. 3şi 4 la prezentele Norme ).
         Începând cu data predării amplasamentului lucrării de către Primăria Municipiului Timişoara către constructor, până la data predării amplasamantului respectiv, constructorul răspunde pentru prejudiciile cauzate terţilor din eventualele accidente de circulaţie din zona lucrării.
        Cheltuielile aferente ce implică modificări sau devieri ale traseului drumului, sunt în sarcina celui care a solicitat lucrarea. 
                    Plata taxei pentru obţinerea Permisului de Spargere se face la depunerea documentaţiei.
Nerespectarea normei constituie contravenţie şi se sancţionează cu amendă:
	2.000 – 2.500 lei
       În vederea obţinerii Permisului de Spargere care se va întocmi o documentaţie care se va depune la registratura Primăriei Municipiului Timişoara şi care va conţine următoarele documente:
· [image: ]Cererea tip  semnată de repezentantul firmei (numele citeţ şi semnătura) care solicită Permisul de Spargere;
· Copie Autorizaţie de Construire;
· Plan de încadrare în zonă 1:5000;
· Planul de situaţie conform Autorizaţiei de Construire care să conţină viza Serviciului Avize Mediu din cadrul Primăriei Municipiului Timişoara; 
· Profil transversal care să cuprindă poziţia reţelei propuse şi distanţa faţă de cele existente;
· Contract de refacere, original, pentru lucrările care afectează carosabilul şi trotuarele ( dacă este cazul);
· Copie chitanţă de plată a Permisului de Spargere şi a Procesului-Verbal de predare/primire amplasament:
      
          c. Respectarea conditiilor cuprinse în Acordul Administratorului Drumului în Permisul de Spargere şi în Procesul Verbal de predare/ primire amplasament emise  de catre Serviciul de specialitate din cadrul Directiei Generale Drumuri, Poduri, Parcaje şi Reţele de Utilităţi al Primariei Municipiului Timisoara este obligatorie.
Nerespectarea normei constituie contravenţie şi se sancţionează cu amendă:
	2.000 – 2.500 lei

        d. Executantul lucrărilor care afectează domeniul public este obligat să respecte termenele de execuţie impuse prin Acordul Administratorului Drumului şi Permisul de Spargere.
Nerespectarea normei constituie contravenţie şi se sancţioneaza cu amendă:
	2.000 – 2.500 lei

        e. Executantul în perioada executării lucrărilor în zona străzilor va lua toate măsurile de semnalizare corespunzătoare şi asigurare a siguranţei circulaţiei rutiere conform normativelor în vigoare.
Nerespectarea normei constituie contravenţie şi se sancţionează cu amendă:
	2.000 – 2.500 lei

         f. Executantul rămâne răspunzător de calitatea lucrărilor pe care le-a executat, având obligaţia de a reface lucrările ce se dovedesc necorespunzătoare. Comportarea în timp a carosabilului refăcut va fi identică cu a sistemului rutier adiacent.
Nerespectarea normei constituie contravenţie şi se sancţionează cu amendă:
	2.000 – 2.500 lei

            g. Beneficiarul şi executantul au obligaţia de a asigura salubrizarea zonei aferente zonei de lucru pe toată perioada construirii precum şi a luării măsurilor de semnalizare corespunzătoare şi asigurare a siguranţei circulaţiei, atât pe timp de zi cât şi pe timp de noapte conform normativelor în vigoare privind condiţiile de închidere a circulaţiei sau de instituire a restricţiilor în vedere executării de lucrări în zona drumurilor de utilitate publică şi va fi în sarcina celui care a preluat amplasamentul pe toată perioada executării lucrărilor în zona străzilor.
Nerespectarea normei constituie contravenţie şi se sancţionează cu amendă:
	2.000 – 2.500 lei

         h. În cazul execuţiei de lucrări în zona drumului, executantul lucrării este obligat să aducă la starea iniţială configuraţia şi structura drumului.
Nerespectarea normei constituie contravenţie şi se sancţionează cu amendă:
	2.000 – 2.500 lei

         i. Executantul lucrării are obligaţia la terminarea lucrărilor să convoace reprezentanţii administratorului drumului în vederea predării amplasamentului.
Nerespectarea normei constituie contravenţie şi se sancţionează cu amendă:
	2.000 – 2.500 lei

          j. Umplutura se execută numai cu balast până la nivelul superior al sistemului rutier, exceptând cazurile în care normativele instalaţiilor prevăd umplutura cu pământ, care va fi compactat la umiditate optimă cu dispozitive adecvate (placă vibratoare, mai mecanic, etc.).
Nerespectarea normei constituie contravenţie şi se sancţionează cu amendă:
	2.000 – 2.500 lei

          k.  În cazul lucrărilor tehnico-edilitare care afectează carosabilul sau trotuarele, executanţii sau investitorii au obligaţia de a încheia contracte de refacere a domeniului public cu una din societăţile comerciale specializate în lucrări de drumuri şi care fac dovada că îndeplinesc condiţiile minime necesare executării unor astfel de lucrări (conform Anexei nr.6 la prezentele Norme). După executarea lucrărilor, solicitanţii Acordului Administratorului Drumului şi/sau a Permisului de Spargere au obligaţia de a preda amplasamentul către societăţile comerciale care execută refacerea pe baza unui Proces-Verbal. 
Nerespectarea normei constituie contravenţie şi se sancţionează cu amendă:
	2.000 – 2.500 lei

          l.  Desfacerea pavajelor şi executarea de săpături pe străzi, în pieţe sau parcuri se poate executa numai cu avizul compartimentelor de specialitate din cadrul Directiei Generale Drumuri, Poduri, Parcaje şi Reţele de Utilităţi al Primariei Municipiului Timişoara şi cu respectarea condiţiilor prevăzute în avizul acordat pentru lucrare.
Nerespectarea normei constituie contravenţie şi se sancţionează cu amendă:
	2.000 – 2.500 lei

        m. La executarea lucrărilor de spargere se vor folosi numai maşini speciale de tăiat beton şi asfalt, echipate cu disc, care să nu afecteze structura de rezistenţă a sistemului rutier.
Nerespectarea normei constituie contravenţie şi se sancţionează cu amendă:
	1.000 – 2.500 lei

         n. Pe perioada lucrărilor materialele de construcţie, materialele rezultate din săpătură, utilajele,sculele, dispozitivele, et., necesare construcţiei vor fi depozitate în afara domeniului public.
Nerespectarea normei constituie contravenţie şi se sancţionează cu amendă:
	2.000 – 2.500 lei

          o. Punerea în funcţiune a noilor utilităţi de către administratorii de reţele se poate face numai cu dovada achitării de către beneficiar a contravalorii lucrărilor de refacere a domeniului public afectat la una din societăţile comerciale specializate în lucrări de drumuri şi care fac dovada că îndeplinesc condiţiile minime necesare executării unor astfel de lucrări (conform Anexei nr. 6 la prezentele Norme).
Nerespectarea normei constituie contravenţie şi se sancţionează cu amendă:
	2.000 – 2.500 lei

          
ART.2. NORME PRIVIND LUCRĂRILE DE INTERVENŢII ÎN CAZ DE AVARII
a. Toate interventiile de pe domeniul public în caz de avarie la retelele tehnico-edilitare subterane se execută în baza unui ,,Permis de intervenţie“ (modelul Permisului de intervenţie este prezentat în Anexa nr. 5 la prezentele Norme) , eliberat de către Serviciul de specialitate din cadrul Directiei Generale Drumuri, Poduri, Parcaje şi Reţele de Utilităţi. Se vor respecta conditiile cuprinse în ,,Permisul de Intervenţie" emis  de către Serviciul de specialitate din cadrul Direcţiei Generale Drumuri, Poduri, Parcaje şi Reţele de Utilităţi al Primariei Municipiului Timisoara.
Nerespectarea normei constituie contravenţie şi se sancţionează cu amendă:
	2.000 – 2.500 lei

           În vederea obţinerii Permisului de Intervenţie se va întocmi o documentaţie care va conţine următoarele documente:
· Cerere semnată (numele citeţ şi semnătura), notă telefonică, email, etc. a solicitantului Permisului de Intervenţie;
· Planul de situaţie cu localizarea avariei ;
· Contract de refacere,  pentru lucrările care afectează carosabilul şi trotuarele ( dacă este cazul);

b. Operatorii economici, societăţile comerciale, asociaţiile de proprietari, persoane fizice care au în proprietate sau în  administrare reţele de distribuţie sau canalizare sunt obligate sa execute în cel mult 48 de ore remedierea avariilor sau deranjamentelor apărute la reţelele proprii de distribuţie. 
Nerespectarea normei constituie contravenţie şi se sancţionează cu amendă:
	2.000 – 2.500 lei

c. Executantul lucrarii de interventie în caz de avarii este obligat sa evacueze în totalitate pamântul si molozul rezultat din sapatura în locuri special amenajate pentru acest scop. Pentru strazi cu îmbracaminti rutiere umplutura se executa numai cu nisip si balast la gradul de compactare conform normativelor în vigoare, iar sistemul rutier se executa similar cu cel existent.

Nerespectarea normei constituie contravenţie şi se sancţionează cu amendă:
	2.000 – 2.500 lei

d. Beneficiarii lucrărilor de intervenţie în caz de avarii care afectează domeniul public au obligaţia de a încheia contracte de refacere a domeniului public cu una din societăţile comerciale  specializate în lucrări de drumuri şi care fac dovada că îndeplinesc condiţiile minime necesare executării unor astfel de lucrări (conform Anexei nr.6 la prezentele Norme) .
După executarea lucrărilor, beneficiarii Permiselor de Intervenţii au obligatia de a preda amplasamentul către societăţile comerciale care execută refacerea pe baza unui Proces-Verbal .
Nerespectarea normei constituie contravenţie şi se sancţionează cu amendă:
	2.000 – 2.500 lei

e. Operatorii economici, societăţile comerciale, asociaţiile de proprietari, persoane fizice sau alte unităţi care au în administrare sau exploatare reţele de distribuţie sau canalizare sunt obligate să fixeze şi să menţină piesele vizibile cum ar fi: capace la căminele de vizitare, răsuflători de gaze, receptori de ape pluviale, hidranţi, etc., la cota părţii carosabile şi trotuarelor. 
Nerespectarea normei constituie contravenţie şi se sancţionează cu amendă:
	2.000 – 2.500 lei

ART.3. NORME PRIVIND REFACEREA DOMENIULUI PUBLIC AFECTAT  DE LUCRĂRILE DE SPARGERI
	În cazul apariţiei unor modificări legislative sau a unor situaţii ce impun modificarea şi/sau conţinutul documentaţiilor, precum şi modelul documentului anexat,  necesare obţinerii documentelor prevăzute în prezenta Hotărâre, acesta se va face prin compartimentul de specialitate al Direcţiei Generale Drumuri, Poduri, Parcaje şi Reţele de Utilităţi .
             Societăţile comerciale care execută lucrări de spargere au obligaţia să aducă la starea iniţială domeniul public afectat.
             În caz de nerefacere a domeniului public afectat,executantul va fi sancţionat cu: amendă contravenţională şi cu plata cheltuielilor pentru refacerea tramei stradale, conform devizului întocmit de către contructorul care a executat lucrările de refacere.Dovada achitării amenzilor stabilite prin Procesul Verbal de constatare şi sancţionare a contravenţiilor se va prezenta Serviciului de specialitate din cadrul Primăriei Municipiului Timişoara, care a aplicat sancţiunea.
            Lucrările de refacere a drumului se vor realiza de către executantul cu care Administratorul drumului a încheiat contractual de a întreţinere străzi şi/sau trotuare, iar contravaloarea lucrărilor se va recupera de la executantul în culpă.
a. Executarea lucrărilor de refacere drumuri se va face doar de catre societăţile comerciale specializate în lucrări de drumuri şi care fac dovada că îndeplinesc condiţiile minime necesare executării unor astfel de lucrări (conform Anexei nr. 6 la prezentele Norme) .
Nerespectarea normei constituie contravenţie şi se sancţionează cu amendă:
          1.000 – 2.500 lei
b. Executanţii lucrărilor de refacere drumuri în municipiul Timişoara sunt obligaţi să execute aceste lucrări, în conformitate cu normativele în vigoare în termen de 5 zile de la data primirii amplasamentului pe baza unui Proces-Verbal, întocmit între executantul lucrării tehnico-edilitare şi executantul lucrării de refacere a tramei stradale.
Predarea amplasamentului va avea loc la data finalizarii lucrărilor, cel târziu la data expirării Acordului Adminsitratorului Drumului a Permisului de Spargere sau a Permisului de Intervenţie, în conformitate cu normativele în vigoare. Procesul-Verbal  întocmit va fi transmis în aceeaşi zi către Serviciul de specialitate din cadrul Direcţiei Generale Drumuri, Poduri, Parcaje şi Reţele de Utilităţi al Primariei Municipiului Timişoara.
Nerespectarea normei constituie contravenţie şi se sancţionează cu amendă:
	2.000 – 2.500 lei
c. Comportarea în timp a carosabilului refăcut va fi identică cu a sistemului rutier adiacent. Orice defecţiune apărută în timp la sectorul de drum refăcut cade în sarcina celui care a executat lucrarea de refacere.
Răspunderea pentru lucrarea executată încetează numai în cazul în care se execută alte lucrări ulterioare de amenajare a străzii, care afectează amplasamentul lucrării care a necesitat refacerea.
Nerespectarea normei constituie contravenţie şi se sancţionează cu amendă:
	2.000 – 2.500 lei
d. Societăţile comerciale care execută lucrări de refacere drumuri în municipiul Timisoara sunt obligate să respecte tehnologiile de execuţie şi materialele adecvate îmbrăcăminţilor rutiere.
Nerespectarea normei constituie contravenţie şi se sancţionează cu amendă:
          1.000 – 2.500 lei
e. Societăţile comerciale care execută lucrări tehnico-edilitare în municipiul Timişoara sunt obligate ca în termen de 48 de ore de la finalizarea lucrărilor să predea amplasamentul Primăriei Municipiului Timişoara. Invitaţia participării reprezentantului Primăriei Municipiului Timişoara se va face în scris, prin fax sau telefonic.
Nerespectarea normei constituie contravenţie şi se sancţionează cu amendă:
          1.000 – 2.500 lei

ART.4. OBLIGAŢII ALE CONSTRUCTORILOR

a.Să delimiteze clar perimetrul ocupat de organizarea de şantier. 
Nerespectarea normei constituie contravenţie şi se sancţionează cu amendă:
          1.000 – 2.500 lei

b. Să respecte perimetrul delimitat şi aprobat pentru organizarea de şantier. Pentru depăşirea perimetrului se vor percepe taxe de ocupare a domeniului public în conformitate cu legislaţia în vigoare. 
Nerespectarea normei constituie contravenţie şi se sancţionează cu amendă:
2.000 – 2.500 lei

c. Să întreţină sistemele de dirijare a circulaţiei în condiţiile tehnice prevăzute de normativele în vigoare, asigurând permanent condiţii pentru buna circulaţie a vehiculelor şi a pietonilor. 
Nerespectarea normei constituie contravenţie şi se sancţionează cu amendă:
           1.000 – 2.500 lei

d. Să folosească pentru executarea lucrărilor de spargere a carosabilului numai maşini speciale de taiat beton şi asfalt echipate cu disc, care să nu afecteze structura de rezistenţă a sistemului rutier.
Nerespectarea normei constituie contraventie si se sancţioneaza cu amendă:
 1.000 – 2.500 lei

e. Să semnalizeze corespunzător punctele de lucru care afectează trotuarele şi partea carosabilă a străzilor pentru a evita producerea de accidente de circulaţie.
      Nerespectarea normei constituie contravenţie şi se sanctioneaza cu amendă:
	           1.000 – 2.500 lei

f. Să nu dezafecteze instalaţiile edilitar gospodăreşti ( receptori pentru ape pluviale, cămine de scurgere şi racord, hidranţi, etc.)  precum şi mascarea acestora prin asfaltare şi betonare.
Nerespectarea normei constituie contravenţie şi se sancţionează cu amendă:
	 1.000 – 2.500 lei

 g. Să amplaseze la punctele de lucru panouri care să indice:
   - denumirea şi adresa obiectivului;
   - denumirea beneficiarului;
   - denumirea proiectantului;
   - denumirea constructorului;
   - numărul Autorizaţiei de Construire :
· emisă de;
· termen de execuţie a lucrărilor
· data începerii execuţiei lucrărilor
· data finalizării lucrărilor.
                           Nerespectarea normei constituie contravenţie şi se sancţionează cu amendă:
     	                1.000 – 2.500 lei

                                           DIRECTOR GENERAL    D.P.P.R.U.
                                                          Ing. Culiţă CHIŞ

